alexandrainst/scandi-wiki huggingface dataset:
Hakekors-brannen i Tønsberg

Hakekors-brannen i Tønsberg viser til en hendelse i Tønsberg 17. mai 1933 da unge mennesker fra arbeiderbevegelsen tente på et hakekors-flagg utenfor det tyske konsulatet i byen.

På den norske grunnlovsdagen i 1933 heiste den tyske visekonsulen i Tønsberg, i tillegg til det tidligere tyske nasjonalflagget, hakekorsflagget. Hakekorsflagget var blitt erklært som tysk nasjonflagg fra våren 1933, sidestilt med det sorte, hvite og røde riksdagsflagget. 

Mange av Tønsbergs innbyggere ble kraftig provosert av å se de tyske nasjonalsosialistenes flagg på Norges nasjonaldag. I 12-tiden samlet en rekke av byens arbeiderungdom seg utenfor det tyske konsulatet, der hakekorsflagget og det tidligere tyske nasjonalflagget hang side om side. Med stadig flere tilskuere som strømmet til tente en av personene fra arbeiderbevegelsen på en fakkel som ble løftet opp i hakekors-flagget. Da flagget var brent opp, sang demonstrantene den tradisjonsrike arbeidersangen «Internasjonalen».

I dagene som fulgte var hakekors-brannen det store samtaleemnet i byen, og det førte til polemikk mellom de lokale avisene Vestfold Arbeiderblad og Tønsbergs Blad. Mens det radikale Vestfold Arbeiderblad mente man måtte forstå arbeiderungdommens reaksjon, kalte det konservative Tønsbergs Blad hendelsen for «kommunistisk terror». «(Demonstrasjonene) mot det offisielle, tyske hakekorsflagg, er (…) direkte fornærmelig mot en vennligsinnet fremmed nasjon,» sto det i avisen 19. mai. Tønsbergs Blad skrev også at personen som tente på flagget, løp mot Vestfold Arbeiderblads kontor, noe Vestfold Arbeiderblad avfeide som en sensasjonalistisk måte å fortelle at vedkommende løp over andre siden av gata og inn i et smug.

Referanser

Kilder
 Tønsbergs Blad, 16. mai 2008: «75 år siden hakekorset brant» 
 Vestfold Arbeiderblad 18.–27. mai 1933
 Tønsbergs Blad 18.–24. mai 1933

Tønsbergs historie
Hendelser i 1933
Norsk arbeiderhistorie
Norges nasjonaldag
Lipetsk

Lipetsk (russisk: Ли́пецк) er en by og administrativt senter i Lipetsk oblast i Russland. Den ligger ved elva Voronezj (i Dons nedbørfelt), rundt 400 km sørøst for Moskva. Innbyggertallet under folketellingen i oktober 2010 var .
Navnet betyr «Lindebyen», og har dermed samme språklige bakgrunn som Leipzig og Liepāja.

Historie 
Bosetningen ble grunnlagt på 1200-tallet som en festning mot mongolene, som ødela den fullstendig i 1284.

I 1703 ga Peter den store ordre om å bygge en støpejernsfabrikk for fremstilling av artilleriprosjektiler i området, nær forekomstene av jernmalm, og  Lipetsk ble dermed grunnlagt på nytt. Den fikk innvilget byrettigheter i 1779.

I Weimarrepublikkens tid bedrev sovjetiske myndigheter og det tyske Reichswehr i fellesskap en hemmelig flybase som siden 1925 blant annet tjente til utprøving av fly og luftbårne våpensystemer og siden 1926 opplæring av tyske militærpiloter, noe som ifølge Versaillestraktaten var forbudt. Samarbeidet opphørte da nasjonalsosialistene kom til makten i 1933.

Økonomi 
De viktigste industriene i Lipetsk er jernmetallurgi, maskinbygging og metallarbeid.

Det tidligere stålkombinatet ble privatisert i 1992, og er med rundt 48 000 ansatte en av regionens største arbeidsgivere. Av annen industri kan nevnes metallfabrikken «Svobodnij Sokol» («Fri falk»), en traktorfabrikk, en rørfabrikk og en fabrikk for kjøleskap og husholdningsapparater. Industriområdene ligger hovedsakelig sør for Voronezj-elva.

Referanser

Eksterne lenker 
 
 gorodlip.ru (russisk)
 Lipetsk news (russisk)
 Novolipetsk Stål NLMK

Byer i Lipetsk oblast
Inlandsbanan

Inlandsbanan er en svensk jernbane som går mellom Kristinehamn i sør og Gällivare i nord. Strekningens lengde er 1 288 km (når strekningen Östersund – Brunflo, 15 km, medregnes). Banens høyeste punkt, 525 moh, er like nord for Gråtbäck, 4 mil nord for Orsa i Dalarna. 

Den eldste strekningen er de 11 kilometrene fra Kristinehamn til Sjöändan, som ble åpnet i 1850. Til å begynne med var det hester som trakk vognene, det første damplokomotivet kom i 1858. Banen var smalsporet fram til 1873, da normalspor ble anlagt fram til Storfors. Den nyeste strekningen er forbindelsen mellom Arvidsjaur og Jokkmokk fra 1937, hvis vi ser bort fra en linjeommlegging mellom Filipstad og Persberg som ble tatt i bruk i 1964. Store deler av banen ble anlagt mens Sverige fortsatt var i union med Norge. Inlandsbanan skulle blant annet bidra til å lede handel inn i Sverige fra grensetraktene i stedet for ut til Norge.

Regulær persontrafikk er det idag bare mellom Kristinehamn og Nykroppa. I Nykroppa møter Inlandsbanan Bergslagsbanan, og deler spor med den om lag åtte kilometer vestover til Daglösen. 
Strekningen Persberg – Vika, totalt ca. 58 km, er nå helt nedlagt. En del av sporet ligger ennå, og blir brukt til dresinsykling. Resten av strekningen har persontrafikk bare om sommeren (turisttrafikk). De strekningene som ikke er nedlagt, brukes ellers til godstrafikk.

Linjekart

|

|}

Referanser

Kilder
Eisenbahn- und Verkehrsatlas von Europa, J. J. Arnd, Leipzig 1897 (Kristinehamn – Orsa).

Eksterne lenker
 Inlandsbanan AB
 Grand Nordic AB – ansvarlig for turisttrafikken på Inlandsbanan
 Inlandsbanans Vänner

Jernbanestrekninger i Sverige
Jernbanestrekninger åpnet i 1908
1908 i Sverige
Svein Johannessen

Svein Johannessen (født 17. oktober 1937, død 27. november 2007) var en norsk sjakkspiller født og oppvokst i Mjøndalen.

Svein Johannessen ble utnevnt til internasjonal mester i sjakk (IM) i 1961, som den andre fra Norge med denne tittelen. Norgesmester ble han fire ganger, i 1959, 1962, 1970 og 1973. I 1959 ble han nordisk mester i Örebro, foran blant andre stormester Gideon Ståhlberg. 

Han var en stor sjakkbegavelse som på 50-tallet ble spådd en karriere i verdenseliten. Svein Johannessen oppnådde ikke dette, og forholdene i Norge lå den gang dårlig til rette for å satse seriøst på sjakk. Han regnes som Norges ledende spiller fra 1959 (da han ble norsk og nordisk mester) og fram til Leif Øgaard tok over hegemoniet i 1974. Han representerte Norge i hele 10 sjakk-OL (1956, 1960, 1962, 1964, 1966, 1968, 1970, 1972, 1974 og 1978) og spilte på Norges førstebord fra 1960 til 1970.

Han debuterte som aktiv sjakkspiller som 14-åring, spilte sin første landsturnering i Skien i 1952 og ble juniornorgesmester i 1954. Sitt siste parti spilte han få uker før han døde. Det meste av tida var han medlem av Oslo Schakselskap, hvor han også ble æresmedlem i 2007.

Øystein Brekke har skrevet boka "Sjakkmesteren Svein Johannessen" som utkom i 2009 på Norsk Sjakkforlag.

Eksterne lenker 
 
 Sjakkmesteren Svein Johannessen
 Svein Johannessens partier i Norge hos NorBase

Nordiske mestere i sjakk
Norgesmestere i sjakk
Norske internasjonale mestere i sjakk
Sjakkolympiadedeltagere
Personer fra Nedre Eiker kommune
Fødsler i 1937
Dødsfall i 2007
Norske sjakkspillere
Rhode Island College

Rhode Island College  er et delstatseid universitet i Providence i delstaten Rhode Island i USA. Det ble grunnlagt i 1854.

Ved lærestedet var det 8 939 studenter og 696 vitenskapelig ansatte i 2006, og dette året var skolepengene US$ 4 958 for studenter folkeregistrert i delstaten.

Eksterne lenker 
 

Universiteter i Rhode Island
Utdanningsinstitusjoner etablert i 1854
1854 i USA
Salem State University

Salem State University er et delstatseid universitet i Salem i delstaten Massachusetts i USA. Det ble grunnlagt i 1854.

Ved lærestedet var det 10 230 studenter og 717 vitenskapelig ansatte i 2006, og dette året var skolepengene US$ 5 970 for studenter folkeregistrert i Massachusetts. Undervisningen gis til mastergradsnivå.

Eksterne lenker
 

Universiteter i Massachusetts
Utdanningsinstitusjoner etablert i 1854
1854 i USA
Savannah State University

Savannah State University er et delstatseid universitet i Savannah i delstaten Georgia i USA. Det ble grunnlagt i 1890 som et av de såkalte Historiske svarte læresteder i USA.

Ved lærestedet var det 3188 studenter og 167 vitenskapelig ansatte i 2006, og dette året var skolepengene US$ 3.178 for studenter folkeregistrert i Georgia. Undervisningen gis opp til mastergradsnivå.

Eksterne lenker
 

Universiteter i Georgia (USA)
Historiske svarte læresteder i USA
Katolske utdanningsinstitusjoner i USA
Utdanningsinstitusjoner etablert i 1890
1890 i USA
Chatham County (Georgia)
Slippery Rock University

Slippery Rock University of Pennsylvania er et delstateid universitet i Slippery Rock i delstaten Pennsylvania i USA. Det ble grunnlagt i 1889.

Ved lærestedet var det 8 230 studenter og 361 vitenskapelig ansatte i 2006, og dette året var skolepengene US$ 6 363 for studenter folkeregistrert i delstaten. Undervisningen gis opp til doktorgradsnivå.

Eksterne lenker
 

Universiteter i Pennsylvania
Utdanningsinstitusjoner etablert i 1889
1889 i USA
butler County (Pennsylvania)
South Dakota State University

SaiSouth Dakota State University er et delstateid universitet i Brookings i delstaten Sør-Dakota i USA. Det ble grunnlagt i 1881.

Ved lærestedet var det 11 303 studenter og 598 vitenskapelig ansatte i 2006, og dette året var skolepengene US$ 5 052 for studenter folkeregistrert i delstaten. Undervisningen gis opp til doktorgradsnivå.

Eksterne lenker
 

Universiteter i Sør-Dakota
Utdanningsinstitusjoner etablert i 1881
1881 i Dakotaterritoriet
Southeast Missouri State University

Southeast Missouri State University er et delstateid universitet i Cape Girardeau i delstaten Missouri i USA. Det ble grunnlagt i 1873.

Ved lærestedet var det 10 477 studenter og 579 vitenskapelig ansatte i 2006, og dette året var skolepengene US$ 5 505 for studenter folkeregistrert i delstaten. Undervisningen gis opp til mastergradsnivå.

Eksterne lenker
 

Universiteter i Missouri
Utdanningsinstitusjoner etablert i 1873
1873 i USA
Southern Connecticut State University

Southern Connecticut State University er et delstateid universitet i New Haven i delstaten Connecticut i USA. Det ble grunnlagt i 1893.

Ved lærestedet var det 12 326 studenter og 1 024 vitenskapelig ansatte i 2006, og dette året var skolepengene US$ 6 591 for studenter folkeregistrert i Connecticut. Undervisningen gis opp til doktorgradsnivå.

Eksterne lenker
 

Universiteter i Connecticut
Utdanningsinstitusjoner etablert i 1893
1893 i Connecticut
Southern Illinois University

Southern Illinois University er et delstateid universitet i Carbondale i delstaten Illinois i USA, med campus også i Edwardsville. Det ble grunnlagt i 1869, og Edwardsville-avdelingen i 1957.

Ved lærestedet var det  studenter og  vitenskapelig ansatte i 2006, og dette året var skolepengene ca. US$  for studenter folkeregistrert i delstaten. Undervisningen gis opp til doktorgradsnivå i Carbondale, og First professional i Edwardsville.

Eksterne lenker
 Southern Illinois University

Universiteter i Illinois
Utdanningsinstitusjoner etablert i 1869
1869 i USA
Jackson County (Illinois)
Tennessee State University

Tennessee State University er et land-grant-universitet i Nashville i delstaten Tennessee, USA. Det ble grunnlagt i 1909 og tok inn studenter fra 1912 som Agricultural and Industrial State Normal School  – et av de Historiske svarte læresteder i USA. I 1958 fikk det status som land-grant-universitet.

Fakultetene og skolene ved TSU er:
 College of Arts and Sciences  
 College of Business 
 College of Education 
 College of Engineering, Technology, and Computer Science 
 College of Health Sciences 
 College of Public Service and Urban Affairs
 School of Agriculture and Consumer Sciences 
 School of Graduate Studies and Research 
 School of Nursing

Ved lærestedet var det 9 038 studenter og 637 vitenskapelig ansatte i 2006, og dette året var skolepengene US$ 4 564 for studenter folkeregistrert i Tennessee. Undervisningen gis opp til doktorgradsnivå.

Eksterne lenker
 

Universiteter i Tennessee
Historiske svarte læresteder i USA
Nashville
Utdanningsinstitusjoner etablert i 1909
1909 i USA
Thomas Edison State College

Thomas Edison State College er et delstateid universitet i Trenton i delstaten New Jersey, USA. Det ble grunnlagt i 1972 og er et spesialisert voksenopplærings-universitet med fokus på studenter som allerede er i arbeid.

Ved lærestedet var det 13 173 studenter i 2006, og dette året var skolepengene US$ 4 081 for studenter folkeregistrert i New Jersey. Undervisningen gis opp til mastergradsnivå og retter seg i første rekke mot videreutdanning med praktisk karriere- og yrkesperspektiv.

Eksterne lenker
 

Universiteter i New Jersey
Utdanningsinstitusjoner etablert i 1972
1972 i USA
St. Cloud State University

St. Cloud State University er et delstateid universitet i St. Cloud i delstaten Minnesota i USA. Det ble grunnlagt i 1869.

Det var i alt 15 964 studenter og 934 vitenskapelig ansatte ved St. Cloud i høstsemesteret 2006, og skolepengene var samtidig US$ 5 718 for studenter folkeregistrert i Minnesota. Studiene gis opp til mastergradsnivå.

Eksterne lenker
 

Universiteter i Minnesota
Utdanningsinstitusjoner etablert i 1869
1869 i USA
Towson University

Towson University er et delstateid universitet i Towson i delstaten Maryland, USA. Det ble grunnlagt i 1866.

Ved lærestedet var det 18 921 studenter og 1 289 vitenskapelig ansatte i 2006, og dette året var skolepengene US$ 7 164 for studenter folkeregistrert i delstaten Maryland. Undervisningen gis opp til doktorgradsnivå.

Eksterne lenker
 

Universiteter i Maryland
Utdanningsinstitusjoner etablert i 1866
1866 i USA
Troy University

Troy University er et delstateid universitet i Troy i Pike County i Alabama, USA. Det ble grunnlagt i 1887 som Troy Normal School.

Ved lærestedet var det 27 938 studenter og 1 489 vitenskapelig ansatte i 2006, og dette året var skolepengene US$ 4 104 for studenter folkeregistrert i delstaten Alabama. Undervisningen gis opp til mastergradsnivå.

Eksterne lenker
 

Universiteter i Alabama
Utdanningsinstitusjoner etablert i 1887
1887 i USA
1880-årene i Alabama
University of Alabama

University of Alabama er et delstateid universitet i Tuscaloosa, delstaten Alabama i USA. Det er også senere bygde campuser i Birmingham og Huntsville. Universitetet ble grunnlagt i 1831.

Studenttallene ved campusene er:
 University of Alabama at Birmingham (1969) – 16 561 studenter
 University of Alabama in Huntsville (1950) – 7 091 studenter
 University of Alabama Tuscaloosa (1831) – 23 838 studenter

Ved lærestedet var det 47 490 studenter og 2 552 vitenskapelig ansatte i 2006, og dette året var skolepengene ca. US$ 5 000 for studenter folkeregistrert i delstaten. Undervisningen gis opp til doktorgradsnivå ved alle tre campuser.

Referanser

Eksterne lenker
 

Universiteter i Alabama
Utdanningsinstitusjoner etablert i 1831
1831 i USA
1830-årene i Alabama
University of Alaska

University of Alaska System er et delstateid universitet i Fairbanks i delstaten Alaska i USA. Det er også senere bygde campuser i Juneau og Anchorage. Universitetet ble grunnlagt i 1917.

Studenttallene ved campusene er:
 University of Alaska Anchorage (1954) – 17 023 studenter
 University of Alaskma Fairbanks (1917) – 8 341 studenter
 University of Alaskma Southeast, Juneau (1972) – 2 965 studenter

Ved lærestedet var det 28 329 studenter og 2 096 vitenskapelig ansatte i 2006, og dette året var skolepengene ca. US$ 4 000 for studenter folkeregistrert i delstaten. Undervisningen gis opp til doktorgradsnivå i Fairbanks, og mastergrad ved de to andre lærestedene.

Eksterne lenker 
 University of Alaska

Universiteter i Alaska
Utdanningsinstitusjoner etablert i 1917
1917 i USA
Jarosław

Jarosław (ukrainsk Ярослав (Jaroslav)) er en by og gmina i det subkarpatiske voivodskap i Polen ved elven San. Den var tidligere møteplass for polsk, ukrainsk og jødisk kultur. Byen er kjent for sine mange severdigheter og er et viktig transportknutepunkt og handelssenter. I årene 1975–1998 var byen del av Przemyśl-voivodskapet, og hadde i 2006 over 40 000 innbyggere.

Historie
Byen ble grunnlagt av den ukrainske prinsen Jaroslav den vise i det 11. århundre. Den fikk magdenburgske byrettigheter av den polske prinsen Władysław Opolczyk i 1375. Byen utviklet seg raskt til å bli et viktig senter for handel og en havn ved elven San, og opplevde sin storhetstid i det 16. og 17. århundre. Jarosław ble krysset av handelsruter som forbandt Schlesien med Ruthenia og Danzig med Ungarn, og kjøpmenn fra land som Spania, England, Finland, Armenia og Persia kom for å besøke noen av Polen og Europas største markeder som ble holdt i byen. I 1574 ble et jesuittkollegium etablert i Jarosław. 

På 1590-tallet plyndret tatarer fra Det osmanske rike nærliggende landsbyer. De greide ikke å komme seg gjennom bymurene, men angrepene reduserte byens økonomiske styrke. Pestutbrudd på 1620-tallet og den svenske invasjonen av 1655-1660 begrenset ytterligere byens status. Under den store nordiske krig av 1700-1721 ble regionen gjentatte ganger plyndret av russiske, saksiske og svenske styrker. 

Jarosław kom under Østerrike etter Polens første deling i 1772 men kom tilbake til Polen etter at landet på ny ble selvstendig i 1918. Etter andre verdenskrig kom byen igjen under Polen.

Vennskapsbyer 
Dingelstädt, Humenne, Javoriv, Michalovce, Orange, Schönebeck, Vyškov, Uzjhorod

Bildegalleri

Eksterne lenker 
 

Byer i det subkarpatiske voivodskap
US Cremonese

Unione Sportiva Cremonese er en italiensk fotballklubb fra Cremona, Lombardia. Klubben ble grunnlagt i 1903. Lagets offisielle draktfarger er grå og rød.

Den 6. mai 2022 rykket Cremonese opp til Serie A for første gang siden sesongen 1995/1996. Cremonese vant den Anglo-italienske cupen i 1993.

Spillerstall 
Oppdatert 5. oktober 2022.

Utlånte spillere

Kjente spillere
  Gianluca Vialli
  Anders Limpar
  Giuseppe Favalli
  John Aloisi
  Enrico Chiesa
  Antonio Cabrini
  Cesare Prandelli
  Attilio Lombardo
  John Mensah
  Walter Alfredo Novellino

Referanser

Eksterne lenker
 

Cremonese
Cremonese
Sport i Italia i 1903
Universitetet i Arizona

Universitetet i Arizona er et delstatseid universitet i Tucson i delstaten Arizona i USA. Universitetet ble grunnlagt i 1885. Det tilhører gruppen av offentlige, høykvalitets-universiteter med meget høy akademisk standard – den såkalte Public Ivy-gruppen.

Ved lærestedet var det  studenter og  vitenskapelig ansatte i 2006, og dette året var skolepengene US$  for studenter folkeregistrert i delstaten Arizona. Undervisningen gis opp til doktorgradsnivå.

Referanser

Eksterne lenker 
 

Universiteter i Arizona
Tucson
Public Ivy
Utdanningsinstitusjoner etablert i 1885
1885 i Nord-Amerika
Pima County
University of Arkansas

University of Arkansas System er et delstateid land-grant-universitet med hovedcampus i Fayetteville i Washington County, Arkansas, USA. Det er også senere bygd campuser i Pine Bluff, Little Rock, Monticello og Fort Smith.

Pine Bluff-universitetet ble i 1873 etablert som et av de såkalte Historiske svarte læresteder i USA.

Universitetet ble grunnlagt i 1871 gjennom bevilgningen fra delstaten og Washington County, men ble tatt initiativ til allerede ved Morrill Act av 1862. I 1879 tok åtte lokale leger i Little Rock initiativ til opprettelse av en medisinsk skole for delstaten, som utviklet seg til University of Arkansas for Medical Science.

Clinton School of Public Service ble åpnet i 2006 og oppkalt etter USAs 42. president Bill Clinton, i tilknytning til Bill Clinton Presidential Center i Little Rock.

Studenttallene ved campus-ene er:
 University of Arkansas Fayetteville (1871) – 17 926 studenter
 University of Arkansas School of Law 
 Arkansas School for Mathematics, Sciences, and the Arts, Hot Springs
 University of Arkansas at Pine Bluff (1873) – 3 128 studenter
 University of Arkansas for Medical Sci, Little Rock (1879) – 2 016 studenter
 University of Arkansas at Monticello (1909) – 3 179 studenter
 University of Arkansas at Little Rock (1927) – 11 905 studenter
 University of Arkansas Clinton School of Public Service
 William H. Bowen School of Law 
 University of Arkansas at Fort Smith (1928) – 6 767 studenter

Ved lærestedet var det 44 921 studenter og 2 560 vitenskapelig ansatte i 2006, og dette året var skolepengene fra US$ 3 340 til US$ 5 511 for studenter folkeregistrert i delstaten. Undervisningen gis opp til doktorgradsnivå i Fairbanks og Little Rock, til mastergrad ved Pine Bluff of Monticello, og opp til bachelorgrad ved Fort Smith.

Eksterne lenker 
 
 University of Arkansas (Fayetteville)
 University of Arkansas at Little Rock
 University of Arkansas at Monticello
 University of Arkansas at Pine Bluff
 University of Arkansas at Pine Bluff Aquaculture & Fisheries Program 
 University of Arkansas – Fort Smith
 Clinton School of Public Service
 Arkansas School for Mathematics, Sciences, and the Arts

Universiteter i Arkansas
Historiske svarte læresteder i USA
Utdanningsinstitusjoner etablert i 1873
1873 i Arkansas
Washington County (Arkansas)
Scandinavian Raceway

Scandinavian Raceway er en 4,03 km lang motorsportbane utenfor Anderstorp i Gislaved kommune i Sverige.

Banen som ble bygget på et våtmarksområde sto ferdig bygget i mai 1968. Allerede i 1966 ble det kjørt et prøveløp her. Den første konkurransen var et Formel 3-løp som ble kjørt den 16. juni 1968. Banen ble ekstremt populær på 1970-tallet, takket være den svenske Formel 1-føreren Ronnie Peterson, som på denne tiden hadde nådd et høydepunkt i karrieren. Banen har en lang strekning (kalt Flystripen, og som også ble brukt til dette) og mange doserte svinger, noe som gjorde oppsettet av bilene til en utfordring for ingeniørene. 

På 1970-tallet ble Sveriges Grand Prix arrangert her seks ganger. Foruten Formel 1 ble det også kjørt motorsykkel-roadracing i 500cm³-klassen (dagens MotoGP). Da Peterson og Gunnar Nilsson døde i løpet av 1978-sesongen, trakk sponsorer seg, og Sveriges Grand Prix ble lagt dødt. I 1982 ble det igjen kjørt VM i roadracing hver høst frem til 1990, i klassene 125, 250, 500cm³, sidevogn samt superbike. Det ble kjørt et par standardbil-løp på 1980-tallet, og banen har vært en populær bilklubbane fra 1990-tallet. 

På 2000-tallet har internasjonale motorsportklasser tatt turen innom Scandinavian Raceway. Et par år var ETCC innom. Banen har de siste årene gjennomgått en omfattende renovering, og er nå istand til å ta imot større, internasjonale billøp. I 2007 fikk banen besøk av WTCC-sirkuset og de kom tilbake i 2008 også, den 21. september. 

Det er en 1000 meter lang flystripe bygget inn i banen . Den er åpen for flytrafikk med særlig tillatelse. Den ble bygget fordi det var bedrifter som ville betale for den, noe som forbedret økonomikalkylen for prosjektet.

Formel 1-vinnere

Referanser

Eksterne lenker 
 Anderstorp Racing Club (Svensk)

Racerbaner i Sverige
Formel 1-baner
Sveriges Grand Prix
Gislaved kommune
Fergesambandet Kjerringvåg–Flatval

Fergesambandet Kjerringvåg – Flatval var et fergesamband over Frøyfjorden mellom Kjerringvåg i Hitra kommune og Flatval i Frøya kommune i Trøndelag.

Fergeforbindelsen ble etablert i 1964 ved åpningen av Riksvei 714. Fergesambandet ble i sin helhet lagt ned da Frøyatunnelen åpnet for fri ferdsel 23. juni 2000.

Sambandet ble trafikkert av Fosen Trafikklag og ble betjent av fergene MF «Frøyaferja» og MF «Fru Inger».

Eksterne lenker
 Fergene i Midt-Norge

Tidligere fergesamband i Trøndelag
Samferdsel i Frøya
Samferdsel i Hitra
Etableringer i 1964
1964 i Norge
Opphør i 2000
Artikler i sjøfart-prosjektet
Datatorg

Et datatorg eller datamarked (engelsk: data mart, DM) er et uttrekk av data fra en organisasjons database, vanligvis for et spesifikt formål eller emne, som distribueres for å dekke spesifikke forretningsfunksjoners behov. Datatorg er ofte trukket ut av dataene i et datavarehus, men i et datavarehus utformet etter nedenfra-og-opp-metoden vil datavarehuset dannes av unionen av organisasjonens datatorg. Sagt på en annen måte er et datatorg en struktur eller tilgangsmønster i datavarehusmiljøer brukt for å hente ut klientrettede data tilknyttet en enkelt avdeling som på den måten isolerer avdelingenes egne data.

Databaser